khistorydata/jeongjo-sjw-relations huggingface dataset:
정조 0년 · 강
上命壬午日記洗草。
정조 0년 · 목
敎曰。一自定宗統之後。宗國有泰山磐石之安。雖然今予夙夜心在於宗國。嗚呼。今者此擧。豈特宗統。實爲沖子。靜而思之。今者此擧。爲宗國爲沖子。而猶有未盡者。何則。秘史雖不可議。於政院日記。輿儓皆見。塗人耳目者。嗚呼。壬午閏五月日記。輿儓見時。比予見甚矣。思悼冥冥有知。必也飮涕。豈垂恩之意哉。秘史旣在。何關日記有無。若聞此敎。雖垂恩爲宗國。處分雖若此。爲余若此。若此余將無恨云矣。壬午年閏五月其時日記。今日時原任適入侍。故已下敎。承旨一人。依實錄例。此亦不過傳後而已。與注書一人。同詣彰義門外遮日巖洗草。若此則玆事莫知者。雖曰日記。時政記在焉。此日記何關。若此予心光明於宗統。此事爲垂恩不忍。嗚呼。仍予涼德。遭萬古所無之事。宗統之事。今者之敎。可謂兩行不悖。況末世人心浮囂。雖見日記。更提文字者。當以戊申梟獍餘種嚴懲。咸須聽此。莫犯邦憲。又 敎曰。今者意豈淺淺。祭文製下。明朝世孫詣垂恩墓奠酌。
정조 0년 · 목
敎曰。午者下敎何如。提調蔡濟恭曰。 殿下旣正宗統。又念世孫。有此 處分。臣民孰不頌歎乎。
정조 0년 · 강
令前兵使李得濟削黜。奴厚男掩捕施律。
정조 0년 · 목
掌令申昕達言。喬桐投畀罪人李章吾奴厚男。訓局砲保價布。從中幼弄。其他貽害軍民之罪。不一而足。臣果發差推捉。前兵使李得濟隱置其家。終不出給。縱恣蔑法。不可不嚴懲。李得濟亟施削黜之典。厚男令兩捕廳掩捕施律。依之。
정조 0년 · 강
詣 垂恩墓。行奠酌禮。
정조 0년 · 목
余具戎服。座興泰門外。親傳 香祝後。乘輿出顯謨門。至興化門外乘馬。令曰。回駕時。畿伯三軍門大將至通廣處。軍禮爲之。至墓所。具翼善冠黲袍。入就位行禮。仍行奠酌禮如儀訖。具戎服。乘馬至替馬所。仍具甲胄。座將臺。兵曹判書。三軍門大將。京畿監司行軍禮訖。具戎服還宮。
정조 0년 · 목
敎曰。予之一心。一則宗國。一則吾民。嗚呼。暮年正宗統。邦國有泰山之安。再昨有日記洗草之擧。爲沖子。爲沖子余意深。雖然憶初展拜。心若何心若何。昨日用心。可謂萬倍。晨曉起寢。召承宣下敎。一片予心。皆在于此。昔年於備局。擔當國任者。多於予亦有。于今果然諸臣言也。時體成風於備局言也。束帶備員。視國如家。予莫見於耳目言也。皆聲皆啞。莫見其直。甚至於官師相規亦無聞。若此而國將興乎替乎。思之掩抑。以外方言也。兩都留守。無異備堂。畿伯關東伯。着實其職。予庸嘉矣。湖西道臣。一片忠質。海西道臣。年少可用。嶺南自謂得人。關西予已信矣。北伯亦然。湖南自湖西。予已倚仗。嗟哉八道之民。庶可托也。京鄕士庶。其果古風。於臺臣無謇謇諤諤之風。於備堂莫知擔當國事。視國如家者。大小諸臣。今知者惟建功湯。此靈丹乎神丹乎。心常慨然者。庶民欲諭而召。亦學時體。一事而呼。二事而呼。只聞此聲。何聞民隱。若此而國將興乎。國將替乎。興惟及此。何能宿何能食。一隅海東。祖孫惟相依。若昔李密於劉。昨日前。可見予心。豈特侍湯。已至於知味。小小我孫之誠。可貫金石。昨已用心。今夜興惟。其何以睡。卽召內局引見。諭予此意。其意伊何。一端苦心。予自涼德。孫爲沖年。國勢若此。人心若此。宗統雖正於國事。於生民何。惟願大小臣僚體予意。視國如家。精白一心。輔予沖子。八道道臣。兩都留守。八十三歲衰君。赤子其付諸焉。雖坐宣化堂。若其君之臨焉。孜孜兢兢。斯過半矣。深體此意。莫替申諭慇懃之敎事。依求言例。一下備局。亦下諭八道道臣兩都留守。
정조 0년 · 강
上御集慶堂。召見時原任大臣。藥房提調。春坊諸臣。余侍坐。
정조 0년 · 목
命浩修讀余疏。 敎曰。賢哉賢哉。予有孫矣。左參贊蔡濟恭曰。上段則義理明正。下段則誠孝惻怛。天理人情。至矣盡矣。 敎曰。誠喜誠喜。 命余曰。執予手執予手。余府伏奉 御手。 敎曰。誠喜誠喜。予孫予孫。判府事金陽澤等曰。此實 宗社莫大之慶。臣等方欲獻賀。 敎曰。是矣。予當受賀。今日爲之。仍 敎曰。嗚呼。今番正宗統。爲三百年宗國。日記洗草。伸子心於萬世。昨命展拜。予心若何。恐或何報。用心憧憧。亦歇后語。命都承旨往視。意蓋此也。聞回報。決無是理。今日春坊入侍。意亦此也。今果然今果然。世孫心予知。意必也此。故問焉果有。更取其章。令知申讀焉。於正宗統。義理森嚴。令予製述。何若此。於三昨事。於人子至情。義理固然。於宗統。知宗國之重。遵其祖之心。義理森嚴於此事。此亦人子之至情。豈特兩行不悖。世孫若此。三百年海東朝鮮。其庶幾其庶幾。今日詳聞昨日墓所光景。怳若目覩。豈特酸鼻。於今日。萬倍予心者何。予年二十一歲。受諭書圖像。又受厩馬。其諭書曰。爾八朔侍側之勞。其可忘乎。卽爲圖像而與之。又賜厩馬。至可領也。呼寫于此。字字垂涕。嗚呼。其所侍湯。卽子當然之道。何奉此褒。而尙有若此莫大之恩。況祖孫相依。暮年見此。世孫血忱。豈特予心。卽 宗社三百年莫大之慶。修職分事。其猶受此諭書。況今世孫豈比于此。重宗統。欲伸其孝。比義理子道昭然今日。昔曾見內訓尙儀曺氏跋文。 獻陵賜孝婦銀印於 昭憲王后。爲嬪時。且賜孝婦圖。 太上王稱主上殿下曰我子。 太上王妃稱昭憲曰我婦云。此亦曺氏言也。今予敢追古。稱我孝孫曰我孫。錫號曰至孝世孫。先傳諭書於庭中。當日受賀。銀印竹册。令戶曹依今番例。設都監以奏。造入日。予當親受。使海東愚夫愚婦草木昆蟲。咸知世孫至孝焉。呼寫畢。世孫師領相所奏。令人感嘆。世孫有此。予將高枕。豈特遵其言。亦安世孫之心。領相特賜厩馬一匹。令此庭親受。纔有此命。領相懇辭亦寢。予於今日。見一事兩美矣。諭書製下。依甲午年例。只書年月。安諭書寶。令世孫此庭親受。仍爲受賀。咸知世孫之德就。
정조 0년 · 강
上御集慶堂受賀。余行禮侍坐。
정조 0년 · 목
具翼善冠袞龍袍。出就位。余就席次。行四拜禮如儀訖。還內。○敎曰。儲君陳章。嘉乃秉義。昕庭餙喜。誕予敷心。綸音式宣。景休聿迓。惟予寡昧。叨承 聖神。忝國家艱大之基。豈敢或忽。念 宗社付托之重。不遑寧居。嗚呼往事之追思。每懷文孫之至痛。時運不幸。嗟予心豈樂爲哉。達權或行。惟聖人蓋非獲已。玆以 宗祊大本之爰定。乃有孝章休號之特加。銀章斯煌。示統緖之已正。宸陛載賀。喜基業之永安。因冢嗣短章之特陳。顧寡躬感懷之尤切。所不忍見。察爾孝心之固然。何可靳持。命此日記之洗盡。果是義理之正大。益喜慶休之滋昌。於戲。古豈有斯。予實嘉爾。撫舊事而追感。諒我至心。闡新命而永綿。奠此國勢。大提學李徽之製。
정조 0년 · 강
詣集慶堂。親受 諭書。
정조 0년 · 목
余具翼善冠袞龍袍。乘輿出顯謨門。詣集慶堂入就位。承旨奉 諭書。余跪受。行禮訖。還內。○御製諭書曰。嗚呼。海東三百年朝鮮。八十三歲君。其依於二十五歲孫。今日正宗統。邦國有泰山磐石之安。而且見陳章。辭嚴義正。可垂千百世。日記洗草。寔循汝意。且聞昨日墓上擧條。聞者可以涕沾。遵國初造寶印故事。欲以至孝賜爾。爾師領相忠言。令予感動。故雖寢其命。豈可泯其跡於來後。特以一孝字。彰其心於今世。表其事於來世。雖海東草木昆蟲。孰莫知也。特爲臨殿宣諭。仍受其賀。祖孫相依。光明正大於今日也。嗟哉我孫。體汝祖意。夙夜兢兢。保我三百年 宗社也夫。予卽昨五十一年年八十三。示諭于二十五歲世孫。
정조 0년 · 강
召接承旨徐浩修。戶曹判書具允鈺于尊賢閣。
정조 0년 · 목
余謂允鈺曰。俄者 大朝賜諭書。而余當於出入起居。常目在之。聞甲午年作爲簇子云。今欲依此爲之矣。允鈺曰。朱筒等物。今當造矣。
정조 0년 · 강
右議政李思觀箚陳病狀乞遞。賜答。
정조 0년 · 목
箚略曰。臣於內院直中。關格重發。不省四到。蒙恩許副。寸寸舁還。卽伏聞賀儀有 命。事體至重。目下病狀。自力就列。初非可論。伏願稟于 大朝。亟許遞免。答以。以病未參。何稟之有。一時无妄。自臻勿藥。況今 聖化方隆。輔相祈免。恐非其時。卿其勿辭。安意調攝。俟其少間。卽起視事焉。仍令史官往諭。
정조 0년 · 목
敎曰。予親書孝孫二字。鑄印賜世孫。欲以表其誠孝矣。領議政金尙喆曰。誠好矣。 敎曰。戶判入侍。以 御筆授具允鈺曰。以此卽爲刻印。畢鑄後。當親授矣。 敎曰。世孫執予手。余俯伏奉 御手。 敎曰。於汝無一毫過矣。其勿辭焉。仍 敎曰。今予一心慕國初故事爲此。領相所奏誠是。故寢命錫馬。其辭至誠。皆寢。令領相書宣諭。而尙今惜焉。故今爲此。此則於世孫無一毫過。況孝章爲先考。孝純爲先妣。於今得孝字。可謂異常。其亦稀矣。令戶判畢鑄後持入。予於此欲爲臥而親授。若此然後。我孫至孝。豈特於今。示諸八方。庶可以流傳萬世矣。
정조 0년 · 강
上命日記洗草傳敎還入。改書出。
정조 0년 · 목
敎曰。一自正宗統之後宗國有泰山磐石之安。雖然今予夙夜心在於宗國。嗚呼今者此擧。豈特宗統。寔爲沖子。靜而思之。今者此擧。爲宗國爲沖子。而猶有未盡者。何則。秘史雖不可議。於政院日記。輿儓皆見。塗人耳目者。嗚呼。壬午閏五月日記。輿儓見時。比予見甚矣。況沖子心乎。聞沖子章。感沖子孝。秘史旣在。何關日記有無。若聞此敎。雖垂恩。冥冥中以爲。爲宗國。處分雖若此。爲沖子若此。若此余將無恨云矣。壬午閏五月日記。今日時原任適入侍。故已下敎。承旨一人。依實錄例。與注書一人。同詣彰義門遮日巖洗草。若此則予心光明於宗統。此事爲垂恩不忍。嗚呼。因予涼德。遭萬古所無之事。宗統之事。今者之敎。可謂兩行不悖。此感於沖子之章也。況末世人心浮囂。雖及見日記者。更提文字。則當以戊申梟獍餘種嚴懲。況他日乎。此後語及壬午事。當以逆律論。咸須聽此。莫犯邦憲。沖子旣承面諭。自此予將高枕矣。
정조 0년 · 강
召接承旨及戶曹正郞沈念祖。
정조 0년 · 목
余曰。工役幾何爲之。念祖曰。幾盡造成矣。余曰。外匣 御製諭書等字。郞廳書之。
정조 0년 · 강
令銀印陪進時。侍衛依例擧行。
정조 0년 · 목
令曰。明日銀印陪進時。侍衛陪衛陪從竝依例擧行。服色以黑團領爲之。
정조 0년 · 강
大提學李徽之書辭賞典。仍乞遞。賜例答。
정조 0년 · 강
司書李商進上書乞遞春秋兼銜。答令該曹稟處。
정조 0년 · 목
商進與承旨徐有慶有娚妹應避之嫌也。
정조 0년 · 강
刑曹參判李衍祥書辭新資。賜例答。
정조 0년 · 강
持平沈基泰以母病陳書乞遞。答許救護。
정조 0년 · 강
召接承旨及詣臺臺臣于尊賢閣。
정조 0년 · 목
獻納申大年曰。近來科場之弊。誠爲世道之哀痛。頃日憲臣以面試講經兩件事。有所陳書。至蒙下詢之批矣。當此大比之科。宜申已行之規。考官擇人。尤當愼重。一有不精。或致現發。則試官論以用情之律。備擬之人。亦施重譴。令曰。是矣依達。科講事事係科規。當議于大臣。仰稟 大朝處之矣。大年曰。朝家立綱正分之道。必先近習。近來橫濫成習。宮人之肆然乘轎。突過從班之事。 處分嚴截。至若中官之多率騶從。呼唱道路。略無顧憚。掖隸之恣意作挐於各司閭里。宮屬之憑藉作惡於外邑吏民。亦一痼弊。請竝嚴飭禁斷。隨現重繩。令曰。所達甚是。依達。大年曰。崇儒重道。有國先務。旌招之擧。尙此稽遲。請備加誠禮。以盡招徠之道。令曰。言甚是矣。非余所自擅便者。仰稟 大朝矣。
정조 0년 · 강
飭宮闈紀綱。
정조 0년 · 목
令曰。紅袖之突過從班。紫衣之作挐外間。已係宮闈之紀綱。而至若宦侍騶率之擬於士夫。宮房下屬之行惡外邑。尤何等變怪。從今以後。嚴飭所司。隨現論罪。各道道臣。亦爲隨其聞見。先爲嚴繩。追後狀聞事。下諭于諸道道臣。
정조 0년 · 강
上御集慶堂。親傳銀印御製。余跪受。
정조 0년 · 목
余具翼善冠袞龍袍。乘輿出顯謨門。詣延和門外。入就版位行禮。 上命承旨徐浩修奉銀印御製傳于余。余跪受。親授宮官。禮畢還座。興泰門外奉安銀印及 諭書于案上。余曰。此實曠古恩榮。陪衛諸臣。其皆奉玩。遂還內。
정조 0년 · 강
遣司書李商進　孝章廟。摘奸。
정조 0년 · 목
以金憙爲說書。柳鎭說爲平山府使。李秉鼎爲大司成。沈豊之爲全羅左道京試官。嚴思晩爲慶尙左道京試官。
정조 0년 · 강
大司憲趙載俊上書自列。仍請南漢餉太待秋還充。賜答。
정조 0년 · 목
書略曰。臣冒叨言地。一味尸素。自速嚴敎。罪著溺職。伏乞亟賜譴斥。再昨賓筵。戶判請貸南漢餉太一千石。其代以關西穀移充事陳白定奪矣。城餉之儲置雖重。目下之推用亦急。時或推移。不是異事。臣謂京司所貸山城米與太。申飭該廳待秋成。準數還充可也。次對命下之後。喉司之不問去就。徑先請牌。有違常格。臣謂當該承旨不可無警也。答以。餉太事依施。日昨次對。政院之涇請牌招。雖違格例。伊時倉卒。余所目覩。而事係無例。亦不可無警。該房承旨推考。卿其勿辭察任。
정조 0년 · 목
巳時。余服衰服。宗親。文武百官。皆衰服。內侍設禮饌於 靈座前。余杖入就位俯伏哭。行禮如儀訖。還廬次。
정조 0년 · 목
領議政金尙喆等口達。請具冕服出次。答以。成服纔過。五內如割。余雖上不敢違 慈敎。下不能拂群情。不得已勉從。而今將釋衰從吉。有不忍焉。崩隕之極。益難堪抑。卿等姑勿强迫焉。如是者再三。余具冕服。出自廬次。詣 殯殿正門外。揮涕受大寶。乘輿詣崇政門。降輿鳴泣。不忍陞御榻。諸大臣奏曰今日此擧自古帝王已行之禮也。伏乞抑哀陞座焉。答曰。今到此處。心胸欲裂。余豈忍遽陞此座乎。仍失聲涕泣。余又曰。此座郞 先王所御之座也。每當 臨御之時。余嘗以沖年侍坐仰覩矣。豈意今日遽當此座乎。思之及此。余何忍遽陞乎。卿等勿爲懇迫。少俟余心之稍定。尙喆等力請。遂陞御座。百官四拜。山呼如儀訖。余降座乘輿還廬次。釋冕反喪服。○頒敎文曰。皇天崇降鞠凶。奄罹鉅創。小子丕承寶位。勉循輿情。秪率彝章。詎安黼座。奧若 列聖之垂統。庶幾三代之比隆。 宗德祖功。膺駿命於上帝。文謨武烈。貽燕翼於後昆。恭惟 大行大王。允矣善繼善述。舜聰達四。猗歟萬民之時雍。文思兼三。展也八方之風動。念細氊之履薄。每切寅畏之誠。軫窮蔀之解懸。益懋子惠之政。勤儉著於家國。實由一德之昭。孝悌通於神明。是爲百行之本。揭獜經尊王之義。備享儀於 皇壇。勉龜疇會極之功。囿品物於化域。於休五十載光 御。爰覩千一運肇回。年則邁唐堯之問治。億兆咸戴。德旣符衛武之戒抑。九五曰康。邇來喜懼之心。維祈萬壽。何知遏密之痛。遽纏一朝。納册金縢。未效代躬之祝。宣命玉几。永抱攀髯之悲。怳然嘗藥隔晨之。已矣視膳之無日。㷀煢在疚正當枕塊處苫之時。皇皇如求。何安陟阼受寶之禮。至痛自難堪忍。縱初意之冞堅。大位不宜虛曠。奈群心之莫遏。仰體 慈旨。俯循舊儀。乃於本年三月初十日辛巳。卽位于崇政門。尊 睿順聖哲王妃金氏。陞王大妃。以嬪金氏陞王妃。睠綴衣而怛焉疚懷。臨畵純而泫然飮泣。曩承代勞之 聖命。勉攝萬機。今遵繼序之常經。莫遂三讓。念投大遺艱之業。若爲承當。顧踐位行禮之辰。恐孤付托。惟戒或墜於堂構。曷勝永慕於羹墻。斯宣十行之音。庸示肆赦之典。於戲。在今初服。宜思曠蕩之仁。圖我終功。佇見累煕之美。故玆敎示。想宜知悉。大提學李徽之。製進。
정조 0년 · 강
詣 殯殿。行晝 茶禮。
정조 0년 · 강
思悼世子饗祀。 惠嬪宮貢獻之蓈。命問議大臣。
정조 0년 · 목
敎曰。鳴呼。寡人 思悼世子之子也。 先大王爲宗統之重。 命予嗣 孝章世子。鳴呼。前曰上章於 先大王者。大可見不貳本之予意也。禮雖不可不嚴。情亦不可不伸。饗祀之蓈。宜從祭以大夫之禮。而不可與 太廟同。至於 惠嬪宮。當有京外貢獻之儀。而亦不可與 大妃等。其令所司。議于大臣。講定蓈目以聞。旣下此敎。怪鬼不逞之徒。藉此而有追崇之論。則鳴呼。 先大王遺敎在焉。當以當律論。以告 先大王之靈。咸須知悉。
정조 0년 · 강
命親 奠時承史隨入磨鍊。
정조 0년 · 목
敎曰。朔望外常享。非疾病則必親 奠。乃家法也。自今以後。若親 奠時。則承史隨入事。更爲磨鍊儀註。
정조 0년 · 강
召見三大臣于盧次。領議政金尙喆。左議政申晦。右議政李溵。
정조 0년 · 목
予曰。 孝章廟。 垂恩廟祭祀。與前當有異。何以則爲好乎。晦曰。當以 太廟之次。磨鍊矣。尙喆曰。惠嬪宮貢獻儀物。亦當商確以奏矣。晦曰。不可減數於 中宮殿矣。予曰。 惠嬪宮嬪字之號。當以他字改之似好矣。尙喆曰。幷與惠字而改之乎。予曰。惠字則 先大王所賜之號。不敢改之。大臣出外相議。只改嬪字以奏。尙喆曰。因禮判所奏以　太廟。 徽寧殿。 儲慶宮。 毓祥宮祝式。有議大臣稟處之命矣。 太廟祝式。從代數。 顯廟位當稱 皇高祖考。 肅廟位當稱 皇曾祖考。 景廟位則 大行朝。書以 皇兄。亦當隨而改稱。臣等取考前例。則 仁宗位稱號 肅廟朝以前。皆書以 皇伯曾祖考。祝式書以曾侄孫矣。始於 大行朝丁丑以後。 皇伯曾祖考尊稱不書。而只書 徽號。祝式中。曾侄孫改以孝曾孫。今於 景廟位。依 仁宗位稱號。似當書以 皇伯祖考。祝式則今從代數。去曾侄孫之曾字。只當書以侄孫而侄孫之稱。有不敢明言其必合於禮意。至於　徽寧殿位版。當書以 皇祖妣。祝式依 景廟朝庚子諒闇中。 仁敬仁顯兩殿書以哀字之例。三年之內。似當稱以哀孫。 儲慶宮　 毓祥宮位版中。 先妣之稱。卽 大行朝義起之禮。在今曰。恐當更有講定。而典禮至重。其何敢倉卒臆對乎。下詢知禮之臣而裁處之恐得宜矣。晦曰。此是莫重典禮。而首相已爲詳陳。今無更達者矣。溵曰。領相之奏。旣詳。更加博詢處之好矣。予曰。收議後稟定可也。
정조 0년 · 강
命今番服制節目中。去金玉一節。從後 受敎施行。
정조 0년 · 강
山陵都監堂上金鐘正。 國葬都監堂上尹東暹。命相煥。
정조 0년 · 강
惠嬪宮宮號。以 惠慶宮命定奪。
정조 0년 · 강
詣 殯殿。行夕 上食及夕 奠。
정조 0년 · 강
罷承旨徐有隣職。以徐浩修代之。
정조 0년 · 목
有隣。以藥房副提調。罪罷也。○因都承旨望單子。敎以行副司直徐浩修爲之。
정조 0년 · 강
以申晦爲告訃兼請諡承襲使。鄭昌順爲副使。李鎭衡爲書狀官。口傳也。
정조 0년 · 강
命領府事金相福。勿待命。
정조 0년 · 목
因藥院都提調待命也。
정조 0년 · 강
禮曹。以前正宋德相等 位號獻議啓。
정조 0년 · 목
該曹啓言。問議于在外儒臣。則前正宋德相以爲。臣嘗聞自古名號之定。必因其實。而我朝大字之加稱。要爲大小東朝分別之地。則今日 大王大妃之稱號。恐非擴實定名之義。臣未敢明白以對。前縣監崔載興以爲。臣添病昏錯。邦家典禮。事體嚴重。尤不省所以仰對。前別提金鍾厚以爲。臣以陋劣曾未敢出膺。則何敢自處以儒臣而有對乎云。請上裁。敎以。已下令矣。
정조 0년 · 강
命御醫吳道炯等掌鞠。
정조 0년 · 목
因兩司啓請。從之。
정조 0년 · 강
命尙衣院三提調罷職不敍。郞廳削版。
정조 0년 · 목
應敎洪國榮。校理鄭民始啓言。進御冕服。事體至重。至於嗣位日。則尤當致謹。而尙衣院所進平天冠。制樣狹小。不合御用。倉卒改造。遲延時刻。萬萬驚駭。臣等謂尙衣院三提調。一幷罷職不敍。該色郞廳削版。從之。敎以尙衣院三提調罷職不敍。郞廳削版。
정조 0년 · 강
詣 殯殿。行朝 奠及朝 上食。
정조 0년 · 강
罷承旨徐有慶吳載紹職。以金熤李普行代之。口傳也。
정조 0년 · 목
院相金尙喆啓言。日昨尙方擧行。極爲寒心。該房承旨之不卽請罪。難免失職。請罷職。從之。又啓言。頒赦等蓈。不善擧行。請當該承旨罷職。從之。
정조 0년 · 강
以金鍾正。爲工曹判書。口傳也
정조 0년 · 강
差下 魂殿都監堂上鄭尙淳。
정조 0년 · 강
詣 殯殿行晝 茶禮。
정조 0년 · 강
虞主造成奉 安處所。命以明政殿擧行。
정조 0년 · 목
因禮曹啓稟有是命。
정조 0년 · 강
召見校正堂郞于廬次。戶曹判書蔡濟恭。行司直具允明。應敎洪國榮。副應敎徐有防。校理鄭民始。承旨徐有隣。
정조 0년 · 목
予曰。校正堂郞。詣 泰寧殿庭四拜後。 御製櫃奉來可也。堂郞詣 殿庭行禮訖。奉櫃子進前。予曰。 御製編次。綾恩主管爲之乎。允明對曰。然矣。予曰。此則似無一字添刪者矣。濟恭曰。原編十卷。則臣與諸編次人。一一稟裁以入。似不當更爲添刪。予曰。然矣。濟恭曰。其後 御製尙多。故欲加篇數。屢次仰稟。則以 列聖御製。旣是十卷。則予之所製。亦不敢過此數爲敎。故其後編次者。皆以續篇名之矣。予曰。自內所在貼草。多至數千卷。此則不可爲校正。又不當刊行。但謄出一統。 肅廟御製奉 安處。同爲奉 安好矣。允明曰。此則聖敎好矣。予曰。 列聖御製。皆是木板也。 大行朝御製。獨以活字刊印。事涉未安。何以則爲好耶。濟恭曰。然則幷與 列聖御製。更以活字印出似好矣。予曰。此則當更議爲之也。
정조 0년 · 강
遞戶曹判書蔡濟恭。
정조 0년 · 목
敎曰。戶曹判書蔡濟恭。許遞。
정조 0년 · 강
罷禮曹判書趙重晦職。
정조 0년 · 목
因該曹稟定等蓈。多有失錯。院相啓請罷職也。
정조 0년 · 강
太室祝式。奉朝賀。原任大臣。在外儒臣處。命問議。
정조 0년 · 강
以蔡濟恭爲禮曹判書。具允鈺爲戶曹判書。中批也
정조 0년 · 강
禮曹。以在外儒臣不得收議啓。
정조 0년 · 목
該曹啓言。依傳敎問議于在外儒臣。則進善洪啓能以爲。臣罪戾至深。屛跡郊坰。聞見謏淺。情地危蹙。不敢自同無故。隨衆獻議云。副護軍金亮行以爲。臣癃病不死。遭此崩天之慟。不意禮官以 中宮殿位號問議事傳宣睿旨。第臣素蔑知識。伏況近年以來。情地危蹙。不敢與議於莫重典禮云。不得收議。
정조 0년 · 강
山陵看審告由。命擇日。
정조 0년 · 목
山陵都監啓言。丁丑年 國恤時。 山陵虛右之制。依古例擧行事已有 大行遺敎。而其時刻石置標於裁穴處矣。臣與禮曹堂上。觀象監提調。 山陵都監提調。卽當進詣 陵所。更加看審。發出石刻。裁定止穴。而不可不先告事由於 陵所。請令該曹擇日。允之。
정조 0년 · 강
大行大王侍講院日記。命一體抄錄。
정조 0년 · 강
命醫官中。時囚人。幷放送。
정조 0년 · 강
召見時原任大臣。館閣堂上于廬次。領府事金相福。判府事金陽澤。韓翼謨。領議政金尙喆。左議政申晦。右議政李溵。大提學李徽之。藝文提學鄭存謙。
정조 0년 · 목
大臣請對也。○賓廳啓言。臣等來賓廳。 大行大王 諡號 廟號 殿號議定以入。而 陵號則仁祖大王國恤後。仍用 長陵之號。 肅宗大王國恤後。仍用 明陵之號。今亦當仍稱 弘陵之意敢啓。 尙喆曰。英字。旣是 大行朝常時已定之號。何以爲之乎。予曰。以此議定。尙喆曰。煕敬之煕字。諡法前未有者。似涉未安矣。予曰。改之似好矣。尙喆曰。元字何如。予曰。元字似好矣。翼謨曰。熙字。雖曰無諡法。以特敎用之。則似無所妨矣。予曰。然則以煕字用之似好矣。 諡號。翼文宣武煕敬顯孝。 廟號。英宗。 殿號。孝明。
정조 0년 · 강
差下 山陵都監堂上。洪樂性。
정조 0년 · 목
總護使申晦啓言。本都監堂上戶曹判書具允鈺。差下營建廳堂上矣。事務不可兼察。其代。以行司直洪樂性請差下。允之。
정조 0년 · 강
山陵都監。以 山陵看審出去。啓。
정조 0년 · 목
總護使申晦啓言。 弘陵裁穴埋標處看審事。旣以十三日擇日臣與都監堂郞等出去。
정조 0년 · 강
召見大臣禮判于廬次。領議政金尙喆。左議政申晦。禮曹判書蔡濟恭。
정조 0년 · 목
予曰。此 王大妃殿諺敎也。大臣承旨奉讀後。翻謄可也。承旨李普行書 諺敎曰。 大行王五十年蓈用愛民之 聖德。朝臣百姓。孰不知之。當此民窮財竭之時。奄遭巨創。祭享諸需。凡百供億。似多不足。罔極之中。心不能弛。和緩翁主。則受特別之 慈愛。當此時。無以報國恩。所常 賜予。未嘗虛費。其所儲蓄者。欲自效於此等之時。銀子二千一百兩。有所獻。而又銀子一千二百五十兩曾所留意者。合三千二百五十兩下之。付諸該曹。以補一分用度。銀器鉢里蓋具。茶椀蓋具。匙楪蓋具。匙一。箸一雙。釵匙一。尖一。盒一蓋具。鼎匙。別兒甁。酒煎子鉢兒各一。盞蓋具三部則 魂殿所用。周鉢蓋具。茶椀蓋具。匙楪蓋具。匙一。箸一雙。釵匙。酒煎子。鼎匙。盒蓋具。鍍金別兒甁。各一。銀盞蓋具三部。則山陵所用。依庚子年例。一體付諸該曹。平日 軫念民弊之 聖德。庶可爲仰體之道矣。尙喆曰。 慈殿之軫念民國。如是勤至。可爲 聖德事矣。予曰。然矣。
정조 0년 · 강
以鄭宜淳李恒演。爲 孝明殿參奉。初仕口傳也。
정조 0년 · 강
孝章廟。 垂恩廟。 懿昭廟祝式。命一體問議。
정조 0년 · 목
禮曹判書蔡濟恭啓言。 宗廟。 徽寧殿。 儲慶宮。 毓祥宮祝式。有收議之命矣。 孝章廟。 垂恩廟。 懿昭廟祝式。似當一體問議。從之。
정조 0년 · 강
皇壇祭。命停止。
정조 0년 · 목
禮曹判書蔡濟恭啓言。 皇壇祭。本以三月上旬內擇日以行。則上旬已過。何以爲之乎。敎以。今年則停止可也。
정조 0년 · 강
詣 殯殿。行夕 上食及夕奠。
정조 0년 · 강
詣 殯殿。行朝 奠及朝上食。
정조 0년 · 강
召見營造都監堂郞于廬次。戶曹判書具允鈺。都廳鄭民始。
정조 0년 · 목
允鈺奉 御書閣圖形進伏。予曰。翼廊不可無矣。其基址甚崎嶇。別般開拓然後。似有貌樣矣。允鈺曰。然矣。
정조 0년 · 강
許施國役時。錢穀區劃之請。
정조 0년 · 목
領議政金尙喆啓言。卽今國役。極其浩大。目下事勢。誠難膠守常法。訓禁御三營門。各錢一萬兩。關西木三百同。依甲辰年例。爲先許劃。而米穀則關西小米二萬石。一體劃給。自地部往復惠廳。從便貸用後。以此爲還報之資。如是區劃。而猶有不足之憲。則御營廳。前後鑄錢餘利。當爲十萬餘兩。就其中隨時酌量。請筵稟加劃。從之。
정조 0년 · 강
遞承旨蔡弘履。以洪國榮代之。
정조 0년 · 목
敎曰。公除前不得替。直有老親云。左承旨蔡弘履。許遞。承旨前望單子入之。敎曰。弘文館應敎洪國榮。爲承政院同副承旨。
정조 0년 · 강
召見承旨徐浩修。洪國榮。戶曹判書具允鈺。都廳鄭民始于廬次。
정조 0년 · 목
予曰。同副久使宮官。今以承旨見之。貴矣。今者陞資。予意不在於陞資而已。資不高。則無以與論國事。予意實非泛然。國榮曰。臣旣無才能。又乏效勞。而徒蒙奬擢之恩。臣誠惶懍。臣之所抱者。不過一端忠赤。愛君之誠。非不切矣。而至於國事。以蔑識淺見。有何與論哉。予曰。同副謙言。自宮僚時。每自過矣。國榮曰。豈可以嫌言敢陳於君父之前乎。實情然矣。
정조 0년 · 강
召見都監堂郞于廬次。堂上徐命善。郞廳鄭民始。予曰。 寶册之自江都奉來者。先爲奉 安于 魂殿。而 泰寧殿內所奉 寶册。與承史奉審後。亦以彩轝次次移奉于 魂殿可也。
정조 0년 · 강
山陵都監。以進詣 弘陵。發視石標。啓。
정조 0년 · 목
總護使申晦啓言。臣。與都監堂郞。觀象監提調。禮曹堂上。今十三日早朝。進詣 弘陵。發視石標。則兩石宮埋而上下石所刻。一如丁丑年別單所錄。故還爲掩覆。依例封標。
정조 0년 · 강
召見總護使申晦于廬次。
정조 0년 · 목
山陵看審後。入來也。○予曰。置標處何如。晦曰。置標分明矣。予曰。坐向凡百凡眼何如。晦曰。臣則何以知之。而凡眼似極盡矣。予曰。當以乙坐定之乎。晦曰。然矣。而若以乙坐爲之。則靑龍實。而白虎似不足矣。
정조 0년 · 강
詣 殯殿行夕 上食及夕 奠。
정조 0년 · 강
召見院相金尙喆于廬次。
정조 0년 · 목
尙喆曰。 山陵坐向完定然後。當有擧行之事矣。予曰。院相之意何如。尙喆曰。若以乙坐辛向爲之。則靑龍邊。似有流下之慮矣。尙喆曰。臣。與總護使。更爲奉審後。稟定矣。
정조 0년 · 강
命卿宰。侍從。罷散人。一幷敍用。口傳付軍職。望 奠進參。
정조 0년 · 강
命公除後。卒哭前。視事服。更考磨鍊。
정조 0년 · 목
禮曹判書蔡濟恭啓言。公除後。當有視事之服。卽布裹翼善冠。布袍。布裹鳥犀帶。而考見五禮儀及喪禮補編。此乃卒哭後磨鍊以入者。然則公除後卒哭前。別無可據之文。不可不稟定。故敢達矣。敎以。更考已行之例磨鍊以入。
정조 0년 · 강
內藏 御製四千五百七卷。受 賜御製七百十九卷。命一體編次。
정조 0년 · 강
命院相自今日撤直。諸承旨一體替直。
정조 0년 · 목
因院相金尙喆陳懇。有是命。
정조 0년 · 강
召見校正堂上具允明于廬次。
정조 0년 · 목
允明曰。 御製原篇卷數。昔年 聖意。當無過十卷。而續篇自序。又有幷付活字之敎矣。予曰。然則一體刊印可也。允明曰。續篇當別爲一册乎。予曰。題目何以爲之則好耶。允明曰。以 御製續篇。題之似好矣。允明曰。自省篇。警世問答。集慶堂篇集。以何板印出乎。予曰。省篇問答。以木板印出可也。允明曰。印出件數。稟定然後。可以擧行矣。予曰。十件似好矣。蔡濟恭曰。十件。則太小。非百件。則不足矣。予曰。然則以百件印出可也。
정조 0년 · 강
詣 殯殿。行望 奠及朝 上食。
정조 0년 · 목
行奠如儀。○予曰。召對。次對。公除前爲之乎。公除後爲之乎。承旨洪國榮曰。甲辰年。則公除後爲之矣。
정조 0년 · 강
藥院。啓請復膳。賜批。
정조 0년 · 목
批以。氣力支過如昨。卿等勿慮。 王大妃殿。 惠慶宮當仰請從權矣。
정조 0년 · 강
命考出甲寅庚子實錄。
정조 0년 · 목
敎曰。甲辰年近例。旣載於政院日記。翰林與春秋館堂上。考出甲寅庚子實錄。以奏。
정조 0년 · 강
革減宮人料饌進排。
정조 0년 · 목
敎曰。宮人料饌衣纏。古例元無磨鍊於大殿者。從今進排時。大殿宮人之名色進排革罷。只以中宮殿宮人。一遵定例擧行。世孫宮時進排。一幷除減俾無如前混淆之弊。
정조 0년 · 목
敎曰。世孫宮司鑰。別監。中禁。水剌間。燈燭房。排設房。水賜間及內官處所之屬。各樣名色六十五額。一幷除減。嬪宮別監。司鑰房。水剌間。內官房所屬。各樣名色三十三額。亦爲除減。
정조 0년 · 강
召見承旨徐浩修于廬次。
정조 0년 · 목
浩修曰。公除後視事服色。昨已考出。果有 大行朝 受敎矣。予命入補編 受敎。浩修讀奏。予曰。以此依遵好矣。
정조 0년 · 강
命世孫宮供上除減。
정조 0년 · 목
敎曰。世孫宮。逐日逐朔。四朔各名日。年例供上。自明日除減。
정조 0년 · 강
以金鍾善爲掌令。尹光昇爲持平。兪恒柱爲校理。李昌漢爲副校理。金載人爲副修撰。口傳也。
정조 0년 · 강
藥院啓請復膳。批以勿復煩余。
정조 0년 · 강
右議政李溵陳箚。請 皇壇停享。博議裁處。賜批。
정조 0년 · 목
箚略曰 皇壇祭享有停止之命矣惟我殿下奉大行大王之 命。旣誓戒矣。又肄儀矣。 皇壇增儀卜日註亦曰。 皇朝淪亡。在於三月。故用是月云。旣非原定之日。則不可以上旬之已經。謂之過期也明矣。雖以喪禮補編諸大臣儒臣獻議推之。卒哭前。 皇壇祭用樂。尙有論難。則可知其雖在大喪。不敢停廢而與戒令條所云殯後惟祭 社稷之禮。無異也。宜有一番博議務歸得當。批以。 壇享方命收議焉。仍命遣史官傳諭。
정조 0년 · 강
皇壇祭享。命問議諸大臣後。稟處。
정조 0년 · 강
禮曹。以 皇壇停 享。大臣收議啓。
정조 0년 · 목
該曹啓言。 皇壇祭享事。問議諸大臣。則領府事金相福。判府事金陽澤。韓翼謩。領議政金尙喆。 左議政申晦。以爲今因右議政李溵陳箚。以 皇壇大享過行當否。有收議諸大臣之命矣。 國恤卒哭前。 皇壇行祀用樂。 大行朝曾已採取諸臣獻議。載於補編。雖未敢更議。第伏念 皇壇增修儀。有曰。三月上旬卜日矣。顧今上旬已過。則揆以過時不祭之禮意。有不敢循例請行。伏惟上裁云奉朝賀洪鳳漢。金致仁。病未獻議云。請上裁。敎以。本曹議稟處。
정조 0년 · 강
政院議啓請復膳。批以已論矣。
정조 0년 · 강
賓廳陳啓請復膳賜批。領府事金相福。判府事金陽澤。韓翼謩。領議政金尙喆。左議政申晦。右議政李溵。
정조 0년 · 목
相福等啓言。此時扶護之道。惟在從權一節。伏願先須仰勸 慈聖。亟復常膳。批以。旣進水澆。卿等勿復此請。 大妃殿當自內仰勸矣。○再啓言。帝王之尊。上承 宗社之重。下爲臣民之主。伏願亟從權制。批以。卿等勿復煩予。
정조 0년 · 강
命都監。法外徵斂及作弊。嚴査草記。
정조 0년 · 목
敎曰。今番 殯殿都監。必有法外徵斂之事。必有各司作弊之事。必有私自造作之事。設有載在法例者。初不關由於都監堂。郞者幷令諸都監。一幷嚴査。今日內草記。
정조 0년 · 강
四學儒生鄭在寬等二十人疏陳。服制品節變通賜批。
정조 0년 · 목
疏略曰。臣等伏見。儀註生徒等。與生進同稱。而儒生之時。居齋學者。與方外生徒。亦自有間。今不爲上衣下裳。三月之衰制。只衣長衣。而帶布帶。以爲三年之制。則自歸於士大夫家。臣之服心。所未安。乞賜處分。凡於親喪去其金玉。是禮也。則君喪斬衰者。不去金玉可乎。臣等以爲。一反古禮。許以斬衰從政。則金玉之存不存。初非可論。雖行起復之令。而無所拘礙矣。伏願令攸司御處。批以。　寧考成憲在矣。爾等退修學業。
정조 0년 · 강
御製編次時。裕昆錄籲懷二篇。命問議大臣。
정조 0년 · 목
敎曰。今聞同副承旨所奏。今番　大行大王。御製編次時。裕昆錄籲懷二篇。合有商量云。其令問議時。原任大臣以奏。
정조 0년 · 강
召見承旨徐浩修疏儒鄭在寬于廬次。
정조 0년 · 목
敎曰都承旨率疏儒入侍。○徐浩修鄭在寬進前予命在寬讀疏。予曰。句句誤讀。何不領會入來乎。予詢疏義。在寬不能仰對奏曰。自有製疏矣。予曰。雖有製疏旣。論莫重典禮。則當爛熳商確。而何如是糢糊仰對乎。疏儒之事。極爲非矣。
정조 0년 · 강
命學儒鄭在寬停擧。
정조 0년 · 목
敎曰。疏儒。本事之外。多違格式。此後凡章奏違格。政院申飭。又敎曰。儒疏所陳。係是禮節之大者。又有 先王朝已定之制度。則固不可率爾請改。而前席讀疏。不辨字句。又當詢問。全昧證援。旣爲疏頭。諉以不知。至於起復一款。大關倫紀。此非所期於庠序之士。其在崇禮敎正士習之道。不可無飭。學儒鄭在寬。爲先停擧。
정조 0년 · 강
命地師前縣監車亨道。士人張振翼。前主簿李亨允。再看審時。權着冠帶率去。
정조 0년 · 목
因都監啓稟。有是命。
정조 0년 · 강
藥院啓請復膳。賜批。
정조 0년 · 목
批以。 大妃殿。 惠慶宮氣候一樣矣。○再啓。批以。卿等勿慮。
정조 0년 · 강
政院議啓請復膳。賜批。
정조 0년 · 목
批以。卿等諒之。勿撓予懷。
정조 0년 · 강
賓廳啓請復膳。賜批。領府事金相福。判府事金陽澤。韓翼謩。領議政金尙喆。左議政申晦。右議政李溵。
정조 0년 · 목
批以。卿等勿慮。亦勿更煩。○再啓。批以。如昨支過。卿等勿慮。○三啓。批以。卿等勿復煩予。
정조 0년 · 강
陵役。命以儲置米會減。
정조 0년 · 목
敎曰。今番 陵役。仰體 先朝愛恤之盛德。凡係用民之役。皆以儲置米會減。
정조 0년 · 강
魂殿。命以文政殿爲之。
정조 0년 · 목
敎曰。 大行大王因山後。 魂殿。以昌慶宮文政殿爲之。 徽寧殿。依丁丑年例。移奉於講書院事。分付都監。
정조 0년 · 강
召見領議政金尙喆總護使申晦于廬次。
정조 0년 · 목
山陵再看審後入來也。○予曰。　山陵更爲奉審何如。尙喆曰。龍虎案對極盡矣。晦曰。主峰及都口尤爲奇異矣。若以巽坐乾向爲之。則案山小縮。以乙坐辛向完定好矣。予曰。今番　陵役仰體　先朝愛恤之盛德。凡係用民之役。皆以儲置米會減。尙喆曰。 因山前。畿驛人馬皆待令矣丁丑年有米太自賑廳劃給之事。請依此例分付該廳。從之。尙喆曰。 今此使行。卽告 訃使。請 諡請承襲也。從前奏文。輒以槐院製述官製進。事體誠異常矣。自今番令詞臣撰進。而有文衡之時。請令文衡擧行。從之。
정조 0년 · 강
命加減心神湯。自明日製入。
정조 0년 · 목
藥院三啓。以爲進御加減心神湯。前方中山茱萸減五分。鹿茸加五分。去玄蔘龜板。入山棗仁一錢。人蔘。益智仁。鱉甲各五分。連爲進御。自明日煎入。敎以。製入好矣。
정조 0년 · 강
拿處尙衣僉正金熙。汰別監朱繼範等。
정조 0년 · 목
平市署啓言。各廛市民之進排事。別無弊端之可達者云。而至於繩鞋廛。則 各殿別監。稱以進排。歐打攫取。殆無限節。廛人無以支堪。自京兆使之捉致。則別監朴泰任。朱繼範。姜碩鳳。名不知五權頭金哥者。各自逃散云。而六矣廛。及五床廛人。則尙衣院所納平天冠所入紅珠七十箇。貿易時。五日點退。竟以一百二十餘兩錢。磨勘情債云矣。敎以。別監朱繼範。姜碩鳳。爲先汰去。令該曹嚴囚。以待公除後處分。所謂朴泰任改名重大者。金哥卽金尙恒稱名人云。亦爲汰去囚禁。以待結末。內班院繩鞋進排。旣無前例。則焉敢徵斂。自本署當該內班院下屬。捉致嚴査後。啓聞。其他宮房各司下人。移送刑曹。以待處分。尙衣院所屬。令該院嚴査。出付該曹。所謂情債。一一徵出。還給廛人。當該郎廳。下該府處之。
정조 0년 · 목
批以。奉承 慈旨。不得已勉從。尤切悲痛矣。
정조 0년 · 강
禮曹。以　廟宮祝式。收議啓。
정조 0년 · 목
該曹啓言。 宗廟。 徽寧殿。 儲慶宮。 毓祥宮祝式。因大臣稟達。有收議之命。而 孝章廟。 垂恩廟。 懿昭廟祝式。一體問議事命下矣。問議于奉朝賀。時原任大臣。在外儒臣處。則奉朝賀洪鳳漢。以爲臣情地臲卼。聞見謏淺。莫重之禮。不敢强議云。奉朝賀金致仁。以爲情踪惶蹙。下詢之下。末由仰對云。領府事金相福。判府事金陽澤。韓翼謨等。以爲領相。詳陳 列聖朝典禮。臣等。別無他意。 儲慶宮。 毓祥宮祝式。今異於前。其宜更商而不敢率爾臆對云。領議政金尙喆。左議政申晦右議政李溵。以爲今因禮官所奏。有 孝章廟。 垂恩廟。 懿昭廟祝式。一體問議之命。臣等第伏念。 孝章廟。正宗統之後。事體至重。 位版當稱皇考而祝式當稱孝子某。 垂恩廟祝式。殿下旣繼 孝章世子之統。則 本生親稱號。自當差異。程子所謂祭所生親。告辭當曰侄嗣皇帝某告于皇伯父云。此是先賢的確之論。今亦似宜據此而行之。 懿昭廟祝式。 孝宗朝。 昭顯廟祝式。似可旁照而用之。更令禮官博考古禮而財定恐得宜云。判府事洪獜漢。以爲方在惶蹙中。不得獻議云。進善洪啓能。以爲不敢獻議云。前別提金鍾厚。以爲臣未卽出膺召命。區區迷執。與前無異云。前縣監崔載興。以爲臣前後問議。自顧空疏。一未敢仰對。迷執猶前云。前正宋德相。以爲今此 太廟祝式。諸大臣奏達。實據 大行朝已行之例。則何敢更容他說。惟侄孫之稱。未知其合禮。侄孫今改從孫。恐不爲無稽。 徽寧殿祝式。哀孫之稱。雖與儀禮自祔稱孝之文有異。揆以三年內不由昨階之義。似或無妨否。 儲慶宮。 毓祥宮。 先妣之號。固宜改定而亦難抑對。今只曰。曾孫國王某敢昭告于 先某諡某嬪。則或不至甚年耶。至於 孝章 垂恩二廟祝式。無所前據。便同創始。令禮官略議。程子代彭思永疏意。稟旨定行。則庶幾寡過否乎。 懿昭廟。則 孝廟於昭顯廟。似有經行前規。使禮官考據遵行。恐宜云。副護軍金亮行。以爲臣於昨者下詢之日。乃以情勢之難强。不克有所對揚。則其在今日。亦將何異哉云。請上裁。敎以。本曹稟處。
정조 0년 · 강
弘文館。以 皇壇祀典。博考啓。
정조 0년 · 목
本館啓言。因禮曹草記。有博考典禮以聞之命。而第伏念 皇壇之禮。實出義起。經無可據。惟郊社之禮。最宜旁照。禮記王制曰。喪三年不祭。惟祭天地社稷。爲越紼而行事。註曰。惟祭天地社稷者。不敢以卑廢尊也。曾子問曰。天子崩未殯。五祀之祭不行。旣殯而祭。 皇明洪武九年。方有事於方邱。適晉王妃之喪。命翰林學士宋濂。考古制以聞。濂對曰。按王制。喪三年不祭。惟祭天地社稷。越紼而行事。喪服傳云。宮中有喪。三月不擧祭。旣葬而祭。宋神宗時。當郊而喪未除。講讀官王珪。司馬光。王安石。皆以爲不當廢。伯程子曰。惟天地社稷爲越紼而行事。似亦太早。雖不以卑廢尊。若旣葬而行之宜亦可也。蓋未葬時。哀戚方甚。人有所不能祭爾。叔程子曰。惟天地之祭。爲越紼而行事。此事難行。旣言越紼。則是猶在殯宮。其時無由致得齋。又安能脫喪服衣祭服。此皆難行。縱天地之祀。爲不可廢。只使冢宰攝爾。昔者英宗初卽位。有人以此問。先生答曰。古人居喪。百事皆如常時。於祭祀廢之。則不若無廢爲愈也。張子正之曰。父在爲母喪。則不敢見其父。不敢以非禮見也。今天子爲父之喪。以此見上帝。是以非禮見上帝也。故不如無祭。朱子曰。程張二先生所論。自不同。論正禮則當從橫渠。論人情則伊川之說。亦權宜之不能已者也。至於追行一節。尤未見可據之禮。惟曾子問篇。孔子曰。祭過時不祭禮也之章下註。有褅袷大祭猶追之文而註說學略。未足爲證曾於甲申年 皇壇享祀不行於上旬。而特行於本月十九日。以寓風泉之 聖念。而似非可以援例者也。惟此數條之外。未見有可引爲明證者。不敢質言其當否。廣詢而裁處焉。
정조 0년 · 강
大報壇祭享。命依定奪爲之。
정조 0년 · 목
敎曰。 大報壇祭享。退行當否。予有商量。而其所廣詢者。欲聞先儒之定論也。見此越紼之行事似亦太早。伯程子之論也。使冡宰攝。不如無祭。橫渠之論也。朱子之說。亦有取於橫渠者。而過時祭非禮。孔夫子之言也。此爲可據之端。 皇壇增修。有三月上旬卜日之文。而無有故則退行之文矣。至於甲申十九日特行。卽是義起之禮。亦非援例於當年者也。今則別無疑難之端。 大報壇祭享。依定奪爲之施行。
정조 0년 · 강
召見禮曹判書蔡濟恭于廬次。
정조 0년 · 목
予曰。 皇壇行 祭當否。考其可據者乎。濟恭曰。伯程子以爲。未葬前不可行祭。叔程子以爲。當以冢宰攝行。橫渠。則不如無祭云矣。予曰。弘文館草記云。孔子言過時而祭非禮云者。果是好議論也。伯程子旣曰不當祭。則邦家典禮。當一從先賢之訓。且旣過時不必祭矣。濟恭曰。似然矣。
정조 0년 · 강
命奉朝賀時原任大臣。明日進詣 山陵。奉審。
정조 0년 · 강
魂殿 山陵祭物。及雜種。命更爲磨鍊。
정조 0년 · 목
敎曰。 魂殿 山陵。各項 祭奠所用各樣 祭物及柴炭雜種。一遵丁丑年受 敎擧行。以紓一分民力。入啓禮曹節目還下。以丁丑年例。更爲磨鍊以入。
정조 0년 · 강
命工曹進排柴炭。除減。
정조 0년 · 목
敎曰。工曹進排進炭。世孫宮燈燭房。水剌間。多人廳進排者。自今日除減。別卑啓下。大殿燈燭房。水剌間。多人廳。廂軍亐房進排。勿爲加數磨鍊。只依前日 大殿例進排數擧行。廂軍進排燒木中。萬壽殿名色一千四十丹。自今日除減。 大妃殿水剌間。多人廳進排。亦依前日進排數爻擧行。燈燭房。則每三日頒賜燒木六十一丹。每朔杻炬入丹。炭二石。加數磨鍊。 惠慶宮水剌間。多人廳進排。亦依前日擧行。燈燭房。每三日頒賜燒木二十丹。加數磨鍊。一體別卑啓下。中宮殿燈燭房進排。依前。勿爲加數磨鍊。水剌間多人廳進排。準內人供上數擧行。世孫宮前日進排。內人五十六供上所用柴炭。一幷除減。俾無錯雜之弊事。分付工曹。○敎曰。 大妃殿。 惠慶宮。進排饌油燈油。皆依前日擧行。 大妃殿燈燭房法油捌升。 惠慶宮燈燭房法油五升。每三日加數進排。世孫宮前日進排。自今日除減大殿燈燭房。水剌間。多人廳進排。依前日 大殿例。擧行。而中宮殿依嬪宮時例。切勿加數磨鍊。
정조 0년 · 강
遞內局都提調金相福。提調朴相德。以金陽澤爲都提調。徐命善爲提調。
정조 0년 · 목
敎曰。領府事。內局都提調許副。提調朴相德許遞。口傳擬入。
정조 0년 · 강
命庭請。不參卿宰。罷削。
정조 0년 · 목
敎曰。日以庭請班列稀疏。公故實病外。不參卿宰。二品以上。罷職。侍從三品以上。削職。
정조 0년 · 강
命進御心腎湯。自今日煎入。
정조 0년 · 강
召見承旨洪國榮。相地官車亨道等于廬次。
정조 0년 · 목
國榮。率相地官前縣監車亨道。士人張振翼。前主簿李衡胤入侍。予謂亨道曰。 山陵行龍何如。得水何如。亨道曰。行龍確威。得水合格矣。振翼曰。以乙坐辛向爲之。則此是日出扶桑格。以臣等所見。可謂極盡矣。予曰。穴處果是正穴乎亨道曰。然矣。予曰。靑龍白虎何如。振翼曰。龍進虎退格矣。
정조 0년 · 강
召見戶曹判書具允鈺。工曹判書金鍾正于廬次。
정조 0년 · 목
允鈺曰。自前 國恤時。 祭奠所用價。以田結有捧上者。今番當依例收捧矣。予曰。收斂民間。有欠國體。何如乎。允鈺曰。非但前例在民道理。亦爲當然矣。予曰。厥數幾何。允鈺曰。九萬餘兩矣。允鈺曰。凡有進排。各司之濫報。實爲莫大之弊。今番 殯殿所用內。出平床一坐之改漆者。尙方以全漆一斗一升報來。此不過升合所入。而數極過濫。故論理防題。從實更報申飭。而今至累日。尙無皁白。不可不懲勵。當該郞廳。汰去。該吏。令攸司重勘何如。予曰。依爲之。鍾正曰。本曹。端午進上不遠。而考見丁丑謄錄。則扇子艾花等物。因傳敎不爲封進於殯殿矣。今番則。何以爲之乎。予曰。今番則勿爲封進可也。
정조 0년 · 강
詣 殯。殿行夕 上食及夕 奠。
정조 0년 · 강
行藥院入診于廬次。都提調金陽澤。提調徐命善。副提調洪國榮。
정조 0년 · 목
予曰。 大妃殿積瘁之餘。自今日有 感候。且有咳嗽之症。前日所進湯劑。加減議定可也。醫官方泰輿等曰。加減蔘香散。加桂枝生薑。 進御爲穩當矣。予曰。幾貼當爲 進御乎。泰輿曰。當進五貼矣。予曰。此藥。便同調理之劑。五貼似不可着效矣。泰輿曰。次第製入似好矣。陽澤請診候。泰輿診脈訖。奏曰。左右三部調均。胃脈無力甚弱矣。予曰。昨日湯劑進服後。有滯症泄氣矣。醫官吳道烱曰。昨日湯劑。只入人蔘五分。以此藥力不能行氣。向時進御香橘茶。加人蔘一錢。進御似好矣。予曰。昨夜頗煩熱。廳中經夜矣。泰輿曰。胃氣斡旋然後。雖進此湯劑。果能着效。姑入人蔘七分。進御似好矣。
정조 0년 · 강
王大妃殿進御蔘香散。前方中。去桂皮。加桂枝一錢五分。命自今日製入。
정조 0년 · 강
命進御加減心腎湯。今姑停止。香橘茶加人蔘七分煎入。
정조 0년 · 강
命內局提調徐命善。所兼都監堂上。許遞。
정조 0년 · 강
召見承旨李普行于廬次。
정조 0년 · 목
敎曰。左副承旨持金若行到院之疏。入侍。○命讀金若行疏讀訖。予曰。此時非酬應之時。以待公除後下敎。
정조 0년 · 강
罷總護使左議政申晦職。
정조 0년 · 목
敎曰。總護使之任。顧不重歟。管領諸都監擧行莫重之事。固非疏忽處也。以昨日事言之。所薦相地官三人入侍。下詢之下。其所奏對。全不成樣。堪輿家學。予亦茫昧。而予之所問。亦不仰對。況車亨道已知其尋常地師。則數昨。大臣以此首擧。其他之泛然可知。其在重事體盡誠敬之道。不可以大官不飭。總護使左議政申晦。罷職。
정조 0년 · 강
以領議政金尙喆爲總護使。
정조 0년 · 목
敎曰。右相旣入來。卜相令。右相卽爲擧行。○賓廳。以奉朝賀金致仁。判府事金陽澤。韓翼謩洪獜漢封入。
정조 0년 · 강
拜金陽澤爲領議政。金尙喆爲左議政。
정조 0년 · 강
諭領議政金陽澤。左議政金尙喆。
정조 0년 · 목
諭領議政曰。予初枚卜得卿爲相。爲國事甚喜。此非卿辭遜之時。其卽謝命同參 諡事事。都承旨傳諭。與之偕入。○諭左議政曰。本事。予在春宮時。洞知其㒹末。而卿之心事。抑亦 先大王已嘗悉燭者也。當此國事罔涯之日。何忍爲出城之擧乎。特命卿總護使之任。又有時原任入侍之命。卿須顧此時勢。安心造朝事。遣史官傳諭。與之偕來。
정조 0년 · 강
承旨徐浩修。以領議政金陽澤附奏啓。
정조 0년 · 목
書啓。以爲臣奉聖諭。傳諭于領議政金陽澤所住處。則以爲臣於筵席。伏承萬萬不堪當之任。章皇退出。惶懍罔措。千萬意外。特遣承旨。傳宣聖諭。當此議 諡之時。所重有在。他不暇顧。謹當承命云大臣。今方造朝。故隨往。
정조 0년 · 강
假注書徐有成。以左議政金尙喆附奏啓。
정조 0년 · 목
書啓。以爲臣奉聖諭。傳諭于左議政金尙喆所住處。則以爲臣於朝哭之班。得見金若行疏本。其所聲罪臣者。極爲危怖。有非人臣所敢容於覆載者。讀未罄。心寒骨顫。蒼黃納符。㒹倒出城。席稿泥首。惟鈇鉞是依。千萬不自意。以無狀賤臣去就。至煩聖慮於嚴廬哀疚之中。況有此總護使兼管之命。以臣褥蟻之願。豈不欲自效萬一敦匠之事。而人言罔極。罪名至嚴。恩諭祗承無路。尤增死罪云。臣姑爲仍留。
정조 0년 · 강
諭左議政金尙喆。
정조 0년 · 목
敎曰。予意略悉於俄者。敦諭更何多誥。在卿處義。似或如此。而目今 山陵有事。時日切急。卿旣帶總護之任。則此豈卿一味引入之日乎。予今荒迷不能盡布心曲。卿須體小子虛佇之望。安意勿復控辭。卽爲造朝事。更爲傳諭于左議政。期於偕來。
정조 0년 · 강
召見 山陵看審諸臣及時原任大臣奉朝賀九卿禮堂儒臣于廬次。奉朝賀洪鳳漢。金致仁。領府事金相福。判府事金陽澤。韓翼謩。右議政李溵。左參贊朴相德。吏曹判書徐命善。禮曹判書蔡濟恭。兵曹判書李徽之。刑曹判書鄭存謙。工曹判書金鍾正。判尹尹東晢。禮曹參判金華鎭。參議李東馨。校理鄭宇淳。金致默。副校理朴天衡。兪恒柱。修撰尹行修。尹東晩。
정조 0년 · 목
山陵三看審後。入來也。○予曰。奉審 山陵。果何如也。鳳漢曰。臣等不知地理。而以凡眼論之。大體好矣。予曰。予於山理。素所茫昧。何以決定。予曰。前日已知其未洽。而今者猝當。恐未能十分無疑。以朱子山陵議見之。重言復言。期於審愼。若有一毫未盡。則事將奈何。鳳漢曰。聖意旣如此。則更求而得之。似好矣。相福曰。聖意旣如此。更求好矣。鳳漢曰。更求於各 陵寢局內。而得之則幸矣。致仁曰。第當求之矣。陽澤曰。第無可信地師。殊甚可悶。予曰。地師何以則得之乎。鳳漢曰。有金泰亨者。行于世。三十餘年。有金基良。卽䱯興家所信用。而金尙鉉爲名人。亦有名稱矣。予曰。今番請 諡之使。將入去。而旣有 先大王遺敎。且有 慈敎。 孝章廟入 太廟。雖於日後擧行。而 追崇一節。今番兼請似好。果不大悖於義理否。今日入侍之命。良以此也。其各奏所見。相福曰。旣有 遺敎。事當卽行。翼謩曰。 先大王遺敎旣如此。今番兼請。事甚便好矣。溵曰。此是卽行之事。故擬於公除後。將奏達矣。濟恭曰。旣有 遺敎。義理當然。豈有異見乎。相德曰。 遺敎 慈志旣如此。豈有異議乎。鍾正曰。允合情禮。無容更議矣。存謙曰。今番兼請。豈有異議乎。徽之曰。此是應行之禮。而 大妃殿之親請。義理尤好矣。予曰。予則無干涉矣。
정조 0년 · 강
孝章廟。命議 諡。
정조 0년 · 목
敎曰。旣已廣詢。僉議循同。今日大臣館閣堂上應參諸臣。一幷命招。議 孝章廟諡號。
정조 0년 · 강
命地師金尙鉉。金基良。給馬上送。
정조 0년 · 목
敎曰。地師金尙鉉。金基良。其令該道道臣給馬罔夜上送事。下諭于全羅京畿監司。
정조 0년 · 강
罷前禮曹判書趙重晦職。
정조 0년 · 목
右議政李溵啓言。今番禮曹物膳節目。進獻名色。何等嚴重。而多致錯亂。甚至有移錄他道之擧。不可無警。前禮曹判書趙重晦。請罷職。從之。
정조 0년 · 강
以尹得養爲吏曹參判。
정조 0년 · 목
敎曰。吏曹參判有闕代。口傳差出。
정조 0년 · 강
以柳曾養沈銓爲 垂恩墓守奉官。幷初仕也。
정조 0년 · 목
敎曰。 垂恩墓守衛官。旣已守奉官定式。守衛官減下。守奉官二員。今日口傳差出。守衛官。依準朔例。陞六調用。
정조 0년 · 강
以李衍祥爲同春秋。口傳也。
정조 0년 · 강
以金陽澤爲扈衛二廳大將。
정조 0년 · 목
扈衛廳啓言。二廳大將申晦。今有罷職之命矣。其所帶軍銜。當有區處之道。何以爲之。敎以。領議政爲之。
정조 0년 · 강
江華史閣。京史閣奉安 實錄。命考出。
정조 0년 · 목
敎曰。 成宗朝奉 德宗大王禮節。 仁祖朝奉元宗大王禮節。春秋館堂郞。進詣江華府史閣。考出書啓。京史閣奉安 實錄。先爲奉考以聞。
정조 0년 · 강
命江華舊 實錄考出。置之。
정조 0년 · 목
敎曰。見此 實錄考出別單。 元宗大王追崇之儀節。旣據 德宗大王追崇之儀節。 廟制祭禮。詳實載錄。則前此可以推類。今無更考之端。江華舊 實錄考出之命。置之。
정조 0년 · 강
追崇後。 王妃父母封爵。命只以府夫人封爵。
정조 0년 · 목
吏曹判書徐命善啓言。 追崇後。 王妃父母封爵。當依例擧行。而公除前。不敢稟政。何以爲之。敎以。所重在焉。明日開政。只此擧行。又啓言。府院君。則旣贈上相。且有勳號。別無加贈之事。請只以府夫人封爵啓下。從之。
정조 0년 · 강
延福殿。以 孝純廟舊 魂殿。命爲定。
정조 0년 · 목
敎曰。 延福殿。以昌慶宮延禧門內 孝純廟舊魂殿。爲定。
정조 0년 · 강
國葬 上號都監。命合設。
정조 0년 · 목
敎曰。旣定 廟號。設都監一節。依例擧行。而不必各設 國葬都監。旣兼上 諡。則 上號都監。合設。典禮別無害。 上號都監合設於 國葬都監事分付該曹。
정조 0년 · 강
永陵。禮堂奉審後。修改一節。命追後稟處。
정조 0년 · 강
重推禮曹判書趙重晦。
정조 0년 · 목
敎曰。 惠慶宮京外進獻節目。雖已啓下。如尙衣院之衣襨。次長興庫之草注紙。義盈庫之黃蜜。諸如此類。不爲磨鍊。甚涉疏漏。前禮曹判書趙重晦。從重推考。更爲磨鍊以入。
정조 0년 · 강
殯殿處所雇軍。命依丁丑年例擧行。
정조 0년 · 목
敎曰。 殯殿處所雇軍。三年後當除減。何必又自刪削。雖甚浩繁。姑依丁丑年例擧行事。分付兵曹。
정조 0년 · 강
命營建處所。雜人嚴禁。
정조 0년 · 목
敎曰。昌德宮營建處所。此是大內。出入雜人。不可以空闕。任意攔入。分付衛將。赴役工匠外。閒雜人出入。一切嚴禁。兵判亦爲發遣褊裨。時時摘奸。隨現草記事。分付。
정조 0년 · 강
王大妃殿。 惠慶宮。水剌間等處。所用器皿。命勿新造。
정조 0년 · 목
敎曰。 王大妃殿水剌間。燈燭房。所用各樣器皿。皆行舊用之。世孫宮水剌間。燈燭房。水賜間器皿。一幷還下該曹。以前日 大殿所用用之。勿爲新造事。分付戶工曹。此外各處處所。下敎中。如有遺漏者。該曹遵此例草記擧行。
정조 0년 · 강
罷中官韓景勛等職。
정조 0년 · 목
敎曰。飮福 祭物。未及進御。徑自偸食。禮義廉耻。雖難責之於此輩。事體則極爲駭然。當該中官韓景勛。陳國平。高夢賢。金興福。薛里中官蔡百周。一幷罷職。
정조 0년 · 강
上詣崇政殿。設三日製。余侍坐。
정조 0년 · 목
余具翼善冠袞龍袍。步出今在門。乘輿。由廣達門。入崇政門。詣東月廊。入幕次。○余曰。大比之科。在前初合考。從略爲之也。大提學李徽之曰。臣與命官。已相議以簡取爲定矣。余曰。祝文已畢製乎。徽之曰。業已製置。而姑未正書矣。少頃乘輿還內。
정조 0년 · 강
令試官及都承旨牌招。
정조 0년 · 목
令曰。今將設場。開陽門留門。試官牌招。又令曰。今將撤漏。都承旨牌招。謝恩。
정조 0년 · 목
令曰。承旨入對時。領相同爲入對。又令曰。領左相入對事。遣史官往諭。
정조 0년 · 강
引接領相金尙喆。承旨徐有慶于尊賢閣。
정조 0년 · 목
尙喆曰。 大朝氣候若何。余曰。昨今似有 損蓈矣。余曰。撤場有 命。而初不設場則已。旣已設場試士。而旋又撤罷。則是欺八方多士。可不悶哉。尙喆曰。頒此 下敎。遽爾撤場。則非但多士之抑鬱。在朝家政令爲何如哉。余曰。承旨何不卽爲請對於 大朝乎。承旨徐有慶曰。待大臣入來相議後。將爲請對。故尙今遲滞矣。余曰。承旨出去。與大臣卽爲求對也。
정조 0년 · 강
領相禮判入侍余侍坐。
정조 0년 · 강
科次入侍。余侍坐。
정조 0년 · 강
召接承旨金文淳于尊賢閣。
정조 0년 · 목
令讀 大報壇祭文訖。余曰。申大益誰也。文淳曰以行列見之。則似是申大孫之族也。余曰。文衡之凡所製進之文。頗優餘。且尙多作。深庸奇之。
정조 0년 · 강
獻納李枰。避嫌乞遞。賜答。
정조 0년 · 목
避嫌略曰。臣昨冬以後。臺端一步萬無冒進之勢。冒陳巽章。伏見洪述海放送之令旨。實違常格。蓋洪述海假托支放不足。散出勅需。貿米殖利。褊禆欺瞞御史。執留旣發狀聞等說流傳。故請令本道嚴査。及承睿 批。以頗涉畏首之嫌。不勝慙悚。何敢晏然於臺次乎。答以。昨日書 批。不過申飭。今者避辭。大得臺體。一時不審。庸何傷乎。勿辭。亦勿退待。
정조 0년 · 강
令御史任希雨拿處。褊禆問名拿囚。
정조 0년 · 목
令曰。聞此獻納李枰避辭。其在懲貪之道。決不可尋常處之。爲先令本道嚴査。卽爲狀聞。所謂狀啓御史之已封旋止。其所溺職。固無可言。褊禆之欺瞞執留。揆以邦憲。尤甚無狀。此可見無法之一端。御史任希雨拿問處之。當該褊禆。令該府問名拿囚後草記。又令曰。俄有本道行査之令。而道內守令俱是曾經管下。該道監司亦是交承之人。其所覈實。難保其嚴明。從當擇送繡衣。廉探勤慢。如有現發。當與前監司同律論。以此嚴飭黃海監司。一體分付禁府。
정조 0년 · 강
汰禁府都事申泰[大:I-PERSON]益。
정조 0년 · 목
義禁府達言。任希雨處。當該褊禆問名。則本府武都事申大益云。卽爲拿囚。令以。都事爲先汰去。
정조 0년 · 강
封 園儀節。命會議。
정조 0년 · 목
禮曹啓言。 思悼世子尊奉諸節。一依宋濮王例擧行事。旣承筵敎。 本墓守奉官。昨已差出。則封園儀節。不可不趁卽奉行。大臣及館閣堂上應參諸臣。請命招會議。允之。○敎曰。封 園都監。亦當設置。而 追崇都監。旣已合設於 國葬都監。則宜無異同。一體合設事。分付。
정조 0년 · 강
以尹秀東。李濟淵。爲 永陵參奉。朴禮源。金履運。爲延福殿參奉。幷初仕口傳也。
정조 0년 · 강
孝章廟守僕區處。命該曹稟處。
정조 0년 · 목
敎曰。 孝章廟守僕。方欲區處。今承 慈敎。以 先朝 孝章廟追崇後。守僕。分屬於靖嬪暎嬪。封園時。有定式之 遺敎於外庭爲敎。而余則蒙昩不能記憶。其令該曹奉考前日所下 傳敎。稟處。
정조 0년 · 목
敎曰。再啓又到。所辭愈過。雖不顧小子虛佇之望。獨不念朝野哀遑之時乎。噫。卿以公平之心事 先大王者。凡幾年所。而至於比者。竭焦慮心。殫力國事。予所以嘉卿而悶卿者也。情外之言。終使卿不安於朝。良庸慨歎。昨日總護之命。蓋出於委卿以敦匠之任。勉卿以先公之義矣。昨夕大臣奉審之回 山陵方有時急商量之事。今日都監亦有趁卽擧行者。而卿之辭遜屢懇。有難强迫。卿之總護之任。不得已勉副。卿其體予此意安心造朝事傳諭于左議政。與之偕來。
정조 0년 · 강
大妃殿尊奉之道。命博考以稟。
정조 0년 · 목
敎曰。奉兩 東朝然後。尊王大妃曰。大王大妃殿。典禮旣然。予之初見又如此。更思旣已 追崇之後。仍稱 王大妃殿。或恐尊奉之道。有所未盡。卿等與原任大臣。禮曹堂上。玉堂諸臣。博考前史。詳定以稟事。遣史官傳諭于領議政。
정조 0년 · 강
召見時原任大臣于廬次。領議政金陽澤。判府事韓翼譽。右議政李溵。
정조 0년 · 목
予曰。 諡號。非在上人參涉者也。 先朝以 思悼賜諡者。 聖意有在。今予只欲寓悲慕之思而已。若有異於本意。則豈不未安乎。玆召卿等而問之耳。陽澤曰。臣等豈不知 聖意。而在乎諸臣相議定之而非以爲極美也。徽之曰。聖敎至當。而此非過也。予曰。予亦非謂此諡美也。溵曰。下敎出尋常萬萬。臣等不勝欽歎矣。予曰。從古帝王之干與於諡法者多。予嘗非之矣。陽澤曰。 宮號改入之敎臣等未知聖意之所在矣。予曰。敬安好矣。而敬字有諱處。何以則好耶卿等出去更定以入 予命讀奏。 諡號望。落點於首望莊獻。 宮號望落點於末望景慕。陽澤曰。 大妃殿稱號。加大字事。諸臣之見。與臣等無異矣。翼謩曰。只表石號。本非有別意於大字矣。予曰。然矣。
정조 0년 · 강
山陵看審。命待地師入來。進詣。
정조 0년 · 목
敎曰。 山陵初看審。 長陵洞口內。 順陵洞口內。 昌陵左岡。先爲看審。而待地師金基良入來。都監堂上一員。錦城尉行司直金漢耆進詣。看審後以奏。
정조 0년 · 강
遞禮曹判書蔡濟恭。以鄭存謙代之。
정조 0년 · 목
敎曰。禮判。校堂暫難兼察。而校堂。則非此人莫可。當此朝家儀禮之時。掌禮之長。不可使妨事。禮曹判書蔡濟恭許遞。其令專意校正。其代另加擇差。口傳擬入。